

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

A KÖZSÉG POLGÁRMESTERE

Szám: 000571977 2025 08858 002 000 000 001

Kelt: 2025. május 27-én

Z E N T A

Fő tér 1

A helyi önkormányzatokról szóló törvény (az SZK Hivatalos Közlönye, 129/2007., 83/2014 – más törv., 101/2016 – más törv., 47/2018. és 111/2021 – más törv.) 44. szakasza 1. bekezdésének 5) pontja, a tömegtájékoztatásról és a médiáról szóló törvény (az SZK Hivatalos Közlönye, 92/23. sz.) 25. szakaszának 3. bekezdése, a tömegtájékoztatás területén fennálló közérdek megvalósítására irányuló projektumok társfinanszírozásáról szóló szabályzat (az SZK Hivatalos Közlönye, 6/2024. és 106/2024. sz.) 19. szakaszának 1. bekezdése és Zenta község alapszabálya (Zenta Község Hivatalos Lapja, 4/2019. sz.) 61. szakasza 1. bekezdésének 9) pontja alapján a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelősbizottság tagjai felmentésére vonatkozó egyéni kérelmekkel és a tagok kinevezésére irányuló javaslatokkal kapcsolatos döntéshozatal során Zenta község polgármestere 2025. május 27-én meghozta az alábbi

**HATÁROZATOT**

**a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelős bizottság két tagjának felmentéséről és kinevezéséről**

1. **Felmentik tisztségéből** a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelős **bizottság két tagját**, akiket a 2025. május 5-i keltű, 000571977 2025 08858 002 000 000 001 számú 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelős bizottság tagjainak kinevezéséről szóló határozattal (a további szövegben: a bizottsági tagok kinevezéséről szóló határozat) neveztek ki, mégpedig:

**- Sančanin Branislav**, önállóan jelentkezett, és

**- Grulović Branimir**, önállóan jelentkezett.

2. **Kinevezik** a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelős **bizottság** (a további szövegben: bizottság) **tagjait**, mégpedig:

- **Perić Nenad**, önállóan jelentkezett, és

- **Stajić Rada**, önállóan jelentkezett.

3. A bizottsági tagok kinevezéséről szóló határozat 3. pontjából törlésre kerül: „2025. június 5-ig”.

4. A bizottsági tagok kinevezéséről szóló határozat további részei változatlanok.

**Indokolás**

A 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására irányuló pályázat (a további szövegben: pályázat) 2025. február 27. és 2025. március 25. időszakban 23:59 óra között került meghirdetésre. A pályázatot 2025. február 27-én tették közzé a tömegtájékoztatás területén megvalósuló projektumok társfinanszírozásának végrehajtását illetve nyomon követését szolgáló egységes információs rendszerben (a további szövegben: egységes információs rendszer), valamint Zenta község honlapján. A pályázatot meghirdető nyilvános felhívás keretében felkérést kaptak a médiaszektorban működő egyesületek, valamint a médiaelmélet, -elemzés és -gyakorlat szakértői, hogy a tömegtájékoztatásról és a médiáról szóló törvénnyel összhangban, az egységes információs rendszeren keresztül 2025. március 25-én 23:59 óráig tegyenek javaslatot a szakmai bizottság tagjaira.

Zenta község polgármestere 2025. május 5-én 000571977 2025 08858 002 000 000 001 szám alatt meghozta a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelős bizottság alább feltüntetett tagjainak kinevezéséről szóló határozatot:

- Iršević Sandra, a Szerbiai Újságírók Egyesületének javaslata alapján,

- Sančanin Branislav, önállóan jelentkezett és

- Grulović Branimir, önállóan jelentkezett.

Az önállóan jelentkező, kinevezett tag, Grulović Branimir 2025. május 6-án elektronikus úton értesítette Zenta községet, hogy „előzőleg vállalt kötelezettségek, valamint leromlott egészségügyi állapot miatt” nem tudja „elfogadni a megtisztelő felkérést”, tehát kérelmezte a tisztségből való felmentését.

Az önállóan jelentkező, kinevezett tag, Sančanin Branislav 2025. május 20-án elektronikus úton értesítette Zenta községet, hogy „visszavonja a bizottsági tagságra vonatkozó jelentkezését”, tehát kérelmezte a tisztségből való felmentését.

A helyi önkormányzatokról szóló törvény (az SZK Hivatalos Közlönye, 129/2007., 83/2014 – más törv., 101/2016 – más törv. és 47/2018. és 111/2021 – más törv.) 44. szakasza 1. bekezdésének 5) pontja előírja a következőt: „A község polgármestere egyedi aktusokat hoz, melyek meghozatalára törvényben, alapszabályban vagy más képviselő-testületi aktusban felhatalmazták.”

Zenta község alapszabálya (Zenta Község Hivatalos Lapja, 4/2019. sz.) 61. szakasza 1. bekezdése 9) pontjának rendelkezése előírja a következőt: „A község polgármestere egyedi ügyiratokat hoz a törvény, az alapszabály vagy a képviselő-testület meghatalmazásával”

A tömegtájékoztatásról és a médiáról szóló törvény (az SZK Hivatalos Közlönye, 92/2023. sz.) 25. szakasza 1. bekezdésének rendelkezése előírja a következőt: „A pályázatra benyújtott projektumokat három- vagy öttagú szakbizottság értékeli (a további szövegben: bizottság).”

A tömegtájékoztatásról és a médiáról szóló törvény 25. szakasza 3-7. bekezdéseinek rendelkezései előírják a következőt:

„Jelen szakasz 1. bekezdésében meghatározott bizottsági tagokat a pályázatot kiíró szerv vezetője nevezi ki mégpedig a médiaelmélet, -elemzés és -gyakorlat szakértői soraiból, akik önállóan nyújtják be jelentkezésüket, illetve akiket az újságírói és média egyesületek javasolnak, továbbá akik esetében nem áll fenn érdek-összeütközés, illetve akik nem töltenek be közfunkciót a közfunkció tisztség betöltése során fennálló érdek-összeütközésre vonatkozó előírások értelmében.

Az 1. bekezdés szerinti bizottság tagjainak zömét újságíró vagy média egyesület indítványára nevezik ki, ha van ilyen indítvány, és ha a javasolt személyek eleget tesznek a törvényben előírt feltételeknek.

A bizottság tagjává olyan személy nevezhető ki, aki szakmai körökben elismert, felsőfokú végzettséggel rendelkezik a médiával összefüggő szakterületeken, vagy tudományos, illetve szakmai publikációkat jelentetett meg, illetve médiatapasztalattal rendelkezik.

Jelen szakasz 1. bekezdésében meghatározott bizottság munkájában nem vehetnek részt a Szerb Köztársaság, az autonóm tartomány, illetve a helyi önkormányzati egységek szerveiben kinevezett, megválasztott vagy megbízott személyek, valamint olyan közvállalatok, gazdasági társaságok, intézmények és egyéb szervezetek foglalkoztatottjai, amelyek alapítója vagy tagja a Szerb Köztársaság, az autonóm tartomány vagy a helyi önkormányzat, továbbá azok a személyek sem, akik ezen személyekkel érdek-összeütközési viszonyban állnak a közfunkció tisztségek ellátása során irányadó jogszabályok értelmében.

A bizottság tagjai nem lehetnek a pályázatot kiíró közhatalmi szervnél foglalkoztatott, vagy más módon alkalmazott személyek.”

A a tömegtájékoztatásról és a médiáról szóló törvény 25. szakasza 9. bekezdésének rendelkezései előírják a következőt:

„A bizottság tagjait minden egyes pályázatra külön nevezik ki, és a kinevezésről szóló határozat, a szakmai önéletrajzok értékelésére szolgáló pontozási lista, valamint a bizottsági tagságra jelentkezett valamennyi jelölt önéletrajza, beleértve a kinevezett tagok önéletrajzait is, haladéktalanul közzétételre kerül a pályázatot kiíró szerv hivatalos honlapján, valamint a közérdekű tájékoztatási projektumok társfinanszírozásának végrehajtását és nyomon követését szolgáló egységes információs rendszer webportálján.”

A tömegtájékoztatásról és a médiáról szóló törvény 25. szakasza 15. és 16. bekezdéseinek rendelkezései előírják a következőt:

„A tömegtájékoztatásban illetékes miniszter előírja az életrajzok benyújtására szolgáló űrlap kinézetét és tartalmát, és a benyújtott életrajzok alapján pontosabban meghatározza a pontozás kritériumait.

A tömegtájékoztatásban illetékes miniszter előírja a projektumok benyújtására szolgáló űrlap kinézetét és tartalmát, és pontosabban meghatározza a beérkező projektumok értékelési kritériumait, továbbá a bizottság munka- és döntéshozatali módját.”

A tömegtájékoztatás területén fennálló közérdek megvalósítására irányuló projektumok társfinanszírozásáról szóló szabályzat (az SZK Hivatalos Közlönye, 6/2024. sz.) 19-22. szakaszainak rendelkezései előírják a következőt:

„19. szakasz

A bizottság tagjait a pályázatot kiíró szerv vezetője nevezi ki, mégpedig a médiaelmélet, -elemzés és -gyakorlat szakértői soraiból, akik önállóan nyújtják be jelentkezésüket, illetve akiket újságírói és média egyesületek javasolnak, továbbá akik esetében nem áll fenn érdek-összeütközés, illetve akik nem töltenek be közfunkciót a közfunkció tisztség betöltése során fennálló érdek-összeütközésre vonatkozó előírások értelmében.

Jelen szakasz 1. bekezdésében meghatározott bizottsági tag nem lehet foglalkoztatott, vagy más módon alkalmazott személy olyan jogi személynél vagy vállalkozónál, amely részt vesz a pályázaton, továbbá nem lehet tagja olyan újságírói vagy média egyesületnek, amely részt vesz a pályázaton.

20. szakasz

Az újságírói és média egyesületeket az adott pályázati évet megelőző év végéig kötelesek összeállítani saját jelöltjeik adatbázisát, amelyet a bizottsági tagságra jelöltek nyilvántartásában vezetnek az egységes információs rendszeren belül. E nyilvántartásból tesznek javaslatot bizottsági tagra minden egyes, a következő évben meghirdetett pályázat esetében.

A médiaelmélet, -elemzés és -gyakorlat szakértői, akik eleget tesznek a jelen szabályzat 19. szakaszának 1. bekezdésében meghatározott feltételeknek, önállóan nyújtják be jelentkezésüket a bizottsági tagságra jelöltek nyilvántartásába az egységes információs rendszeren belül, legkésőbb a pályázati évet megelőző év végéig.

A bizottsági tagra jelöltek életrajzát a bizottsági tagok értékelésére szolgáló pontozási lista alapján értékelik, amely a bizottsági tagságra jelentkezéshez szükséges jelentkezési űrlap (3. számú űrlap) alkotó részét képezi.

Ugyanaz a személy kizárólag egy alapon kerülhet be a jelöltek nyilvántartásába: vagy egy újságírói vagy média egyesület jelöltjeként, vagy önálló jelentkezőként.

A bizottsági tagjelöltek nyilvántartása, amelyet az egységes információs rendszeren belül vezetnek, évente egyszer kerül frissítésre, az adott év szeptember 1. és december 31. között, a következő évben kiírásra kerülő pályázatokban való részvétel céljából.

Egy újságírói vagy média egyesület egy adott szerv által kiírt egyedi pályázathoz csak egyetlen jelöltet javasolhat a jelöltek nyilvántartásából.

Amennyiben egy szerv egyszerre több külön pályázatot ír ki, ugyanaz a személy – akár újságírói vagy média egyesület jelöltjeként, akár önálló jelentkezőként – csak az egyik pályázathoz jelentkezhet bizottsági tagnak.

21. szakasz

Jelen szabályzat 18. szakaszának 1. bekezdésében meghatározott bizottság tagjainak többségét újságírói és média egyesületek javaslatára nevezik ki, amennyiben létezik ilyen javaslat, és amennyiben a javasolt személyek eleget tesznek a törvény által előírtfeltételeknek.

A bizottsági tagokra vonatkozó javaslatok beérkezését követően a pályázatot kiíró szerv szakmai szolgálata két rangsort állít össze a pontozási listák alapján elért pontszámok szerint. Az egyik rangsor az újságírói és média egyesületek által javasolt jelölteket, a másik az önállóan jelentkezőket tartalmazza. E rangsor alapján nevezi ki a pályázatot kiíró szerv vezetője a bizottságot, a jelen szakasz 1. bekezdésével összhangban.

Amennyiben a jelöltek azonos számú pontot érnek el, a pályázatot kiíró szerv szakmai szolgálata sorsolással választja ki azt a jelöltet, aki bizottsági tagnak kinevezésre kerül, és erről jegyzőkönyvet készít.

Abban az esetben, ha az újságírói és média egyesületek nem jelölnek elegendő számú jelöltet, vagy ha a javasolt jelöltek nem felelnek meg a bizottsági tagságra vonatkozó törvény által előírtfeltételeknek, a bizottság tagjai a médiaelmélet, -elemzés és -gyakorlat szakértői közül kerülnek kinevezésre, akik önállóan jelentkeztek.

Amennyiben nem érkezik jelentkezés bizottsági tagságra, vagy a javasolt személyek nem tesznek eleget a törvényben előírt feltételeknek, a szerv a lehető legrövidebb időn belül új nyilvános felhívást tesz közzé a bizottsági munkában való részvételre vonatkozó rész tekintetében.

Abban az esetben, ha a kinevezett bizottsági tag a bizottság munkája során alapos indokból nem tud tovább részt venni annak tevékenységében, vagy esetében érdek-összeütközés fennállása kerül megállapításra, a bizottságot feloszlatják, és a jelentkezők közül új bizottságot neveznek ki.

22. szakasz

A pályázatot kiíró szerv haladéktalanul közzéteszi a honlapján valamint az egységes információ rendszer webportálján az összes bizottsági tagságra jelentkező nevét és életrajzát és a bizottsági tagok kinevezésére vonatkozó döntést a személyes adatok védelmét szabályozó előírásokkal összhangban.

A bizottsági tagok kinevezésére vonatkozó döntés határozat formájában kerül meghozatalra.

A pályázatot kiíró szerv a bizottság tagjaival szerződést köt, amelyben rögzítik a bizottsági tagok jogait és kötelezettségeit, beleértve a munkavégzésért járó térítmény mértékét is.”

Csak egy újságírói illetve média egyesület tett javaslatot jelöltre, míg kilenc jelölt önállóan jelentkezett. Ezért, a tömegtájékoztatás területén fennálló közérdek megvalósítására irányuló projektumok társfinanszírozásáról szóló szabályzat 21. szakaszának 1. bekezdése alapján, két bizottsági tag a médiaelmélet, -elemzés és -gyakorlat szakértői közül kerül kinevezésre.

A fentiek alapján, a benyújtott, tisztségből való felmentésre vonatkozó kérelmek, továbbá a jelentkezők javaslata és rangsora alapján felmentik tisztségükből azokat a személyeket, akik ezt kérelmezték, továbbá kinevezik a bizottság két új tagját:

- Perić Nenad **-** önállóan jelentkezett

(Az önéletrajz, a bizottsági tagságra jelentkezéshez benyújtott űrlap (3. számú űrlap) és az egységes információs rendszeren keresztül benyújtott dokumentáció alapján a bizottság tagja 92 pontot ért el) és

-Stajić Rada **-** önállóan jelentkezett

(Az önéletrajz, a bizottsági tagságra jelentkezéshez benyújtott űrlap (3. számú űrlap) és az egységes információs rendszeren keresztül benyújtott dokumentáció alapján a bizottság tagja 83 pontot ért el).

A bizottság, időhiány miatt, nem tudja 2025. június 5-ig befejezni munkáját.

A fentiek alapján rendelkező rész szerinti döntés született.

**JOGORVOSLATI UTASÍTÁS**: Jelen határozat végleges a közigazgatási eljárásban, amely ellen közigazgatási per indítható a Belgrádi Közigazgatási Bíróságon, a Nemanjina utca 9-es szám alatt. A keresetet közvetlenül vagy postai úton lehet benyújtani a Belgrádi Közigazgatási Bíróságnak jelen határozat kézbesítésétől számított 30 napon belül. A keresetet két példányban kell benyújtani, az eredeti vagy másolati példányban mellékelt megtámadott határozattal együtt. Az igazgatási per megindításához fizetendő illeték összege 390,00 dinár, amelyet a 840-29762845-93 számú számlára kell befizetni, a köztársasági bírósági illeték – Közigazgatási Bíróság javára.

Kézbesíteni:

- a felmentett tagoknak,

- a kinevezett tagoknak,

- Zenta község Községi Közigazgatási Hivatala Költségvetési és pénzügyi osztályának és

- az irattárnak.

Zenta község polgármestere

Burány Hajnalka s.k.